CELEX: 62014TN0373
Language: fi
Date: 2014-05-26 00:00:00
Title: Asia T-373/14: Kanne 26.5.2014 – Petro Suisse Intertrade v. neuvosto

11.8.2014   
            
            
               FI
            
            
               Euroopan unionin virallinen lehti
            
            
               C 261/36
            
         Kanne 26.5.2014 – Petro Suisse Intertrade v. neuvosto
   (Asia T-373/14)
   2014/C 261/61
   Oikeudenkäyntikieli: englanti
   
      Asianosaiset
   
   
      Kantaja: Petro Suisse Intertrade Co. SA (Pully, Sveitsi) (edustajat: solicitor J. Grayston sekä asianajajat P. Gjørtler, G. Pandey, D. Rovetta, D. Sellers ja N. Pilkington)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston 14.3.2014 päivättyyn kirjeeseen sisältyvän päätöksen, joka on osoitettu kantajan asianajajille ja joka koskee sellaisen henkilöiden ja yhteisöjen nimiä sisältävän luettelon uudelleentarkastelua, joka on Iraniin kohdistuvista rajoittavista toimenpiteistä annetun neuvoston päätöksen 2010/413/YUTP – sellaisena kuin se on muutettuna 21.12.2012 annetulla neuvoston päätöksellä 2012/829/YUTP – liitteessä II ja Iraniin kohdistuvista rajoittavista toimenpiteistä annetun asetuksen (EU) N:o 267/2012 – sellaisena kuin se on pantu täytäntöön 21.12.2012 annetulla neuvoston täytäntöönpanoasetuksella (EU) N:o 1264/2012 – liitteessä IX, siltä osin kuin kanteen kohteena oleva päätös merkitsee sitä, ettei kantajan nimeä suostuta poistamaan rajoittavien toimenpiteiden kohteina olevien henkilöiden ja yhteisöjen luettelosta,
            
         
               —
            
            
               yhdistämään tämän asian ja asian T-156/13 työjärjestyksen 50 artiklan 1 kohdan mukaisesti
            
         
               —
            
            
               velvoittamaan neuvoston korvaamaan tämän asian käsittelystä aiheutuvat oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen, jotka perustuvat siihen, että perustelut ovat puutteelliset ja että neuvosto on tehnyt ilmeisen arviointivirheen.
   Kantaja väittää, että vaikka se onkin pörssiyhtiö National Iranian Oilin (NIOC) tytäryhtiö, neuvosto ei ole osoittanut, että tämä merkitsisi sellaista Iranin valtiolle koituvaa etua, joka olisi ristiriidassa riidanalaisten toimien tavoitteiden kanssa.